EnergyVision hedder det nye energisamarbejde, som blandt andet skal øge kendskabet til Nordjylland som energiregion.

Et nyt nordjysk energipartnerskab skal blandt andet profilere Nordjylland som en region med stærke energikompetencer. EnergyVision hedder den nye paraplyorganisation. For at optimere energiforbruger og energiformer som vind, vand, sol og biomasse har Region Nordjylland, Aalborg Universitet og kommunerne slået pjalterne sammen for at samle energivirksomheder og organisationer under en fælles organisation. Dermed forsøger man at bane vejen for et nyt kompetence- og erhvervseventyr i Nordjylland, som på længere sigt skal danne rammen om et øget samarbejde og større kendskab til Nordjylland som energiregion.